
Anexa 3 la Procedură

Nr. 830/06.04.2026

[bookmark: _GoBack]ANUNȚ DE SELECȚIE

Inspectoratul Județean Călărași anunță demararea procedurii de selecție a experților în vederea implementării proiectului „Îmbunătățirea accesului și a participării la educație a copiilor si tinerilor cu CES din județul Călărași”, cod MySMIS2021: 342780.

[bookmark: _5kl4mn7mplzu]I. INFORMAȚII DESPRE PROIECT
Parteneriatul proiectului: 
INSPECTORATUL ȘCOLAR JUDEȚEAN CĂLĂRAȘI-Lider
CENTRUL JUDEȚEAN DE RESURSE ȘI DE ASISTENȚĂ EDUCAȚIONALĂ CĂLĂRAȘI-Partener
LICEUL SPECIAL SFÂNTA MARIA-Partener
· SOLICITANT: INSPECTORATUL ȘCOLAR JUDEȚEAN CĂLĂRAȘI
Obiectivul general al proiectului: Proiectul urmărește creșterea participării și incluziunii școlare a copiilor și tinerilor cu CES din județul Călărași, în concordanță cu obiectivul ESO4.6 din PEO, prin măsuri integrate care asigură acces echitabil la educație de calitate. Intervențiile vizează atât îmbunătățirea infrastructurii și dotarea școlilor cu tehnologii asistive, cât și sprijin educațional personalizat oferit de specialiști și cadre didactice formate pentru lucrul cu elevii cu nevoi speciale. Totodată, prin activități psiho-sociale și implicarea familiilor, proiectul abordează cauzele profunde ale excluziunii, contribuind la prevenirea abandonului școlar și la o participare reală și activă a elevilor cu CES.
Obiectivele specifice ale proiectului:
· OS1: Obiectivul urmărește îmbunătățirea accesului la educație de calitate pentru minimum 100 de copii și tineri cu CES, prin asigurarea unui mediu educațional adaptat, accesibil și funcțional, susținut de resurse educaționale și tehnologii asistive adecvate nevoilor lor. Prin eliminarea barierelor și dotarea unităților de învățământ cu echipamente specifice, se promovează egalitatea de șanse și participarea activă a elevilor, creând premisele unei incluziuni autentice și durabile în sistemul educațional.
· OS2: Obiectivul vizează creșterea participării școlare și prevenirea abandonului în rândul copiilor și tinerilor cu CES, prin implementarea unor activități educaționale, culturale, sportive și terapeutice adaptate nevoilor lor, care să stimuleze implicarea activă în procesul de învățare. Prin completarea acestora cu ateliere de dezvoltare socio-emoțională și servicii de consiliere psihologică, se urmărește crearea unui mediu sigur și motivant, care să reducă anxietatea școlară și să susțină menținerea elevilor în sistemul educațional.
· OS3: Obiectivul vizează dezvoltarea și dotarea a 5 camere-resursă moderne și adaptate, destinate sprijinului educațional și psihopedagogic pentru copiii și tinerii cu CES, în cadrul unităților de învățământ partenere și CJRAE, asigurând condiții optime pentru intervenții individualizate și activități terapeutice. Aceste spații vor susține pe termen lung incluziunea școlară, prin furnizarea continuă de servicii integrate pentru elevi, părinți și cadre didactice, contribuind la creșterea capacității instituționale și la consolidarea unei educații incluzive și echitabile.
Grup țintă: Grupul țintă este reprezentat de minim 100 de copii și tineri cu CES și / sau dizabilități, din mediul urban și rural. Dintre aceștia, minim 71 vor proveni din învățământul de masă (Colegiul Economic Călărași-21, Liceul Tehnologic nr. 1 Fundulea-20, Școala Gimnazială „Mircea Nedelciu”-7 și Școala Gimnazială nr. 1 Perișoru-23), iar 29 vor proveni de la Liceul Special Sfânta Maria.
Durata de implementare a proiectului: 24 luni
Bugetul proiectului: 2.785.999,39 lei

[bookmark: _mvz5dh6q68tf]II. OBIECTUL ANUNȚULUI DE SELECȚIE
 INSPECTORATUL ȘCOLAR JUDEȚEAN CĂLĂRAȘI organizează selecție pentru ocuparea pe perioadă determinată a unor posturi de experți (în afara organigramei) în cadrul proiectului „Îmbunătățirea accesului și a participării la educație a copiilor si tinerilor cu CES din județul Călărași”, cod MySMIS2021: 342780.
În vederea atingerii rezultatelor proiectului, solicitantul va selecta și contracta următorii experți:

	Nr. Crt.
	Activitate / Sub-act.
	Denumire post
	Număr experți
	Perioada de activitate (Luni)
	Total ore per proiect

	1
	4.1 Educație prin sport, muzică, cultură
	Expert educatie sportivă
	1
	20
	840

	2
	4.1 Educație prin sport, muzică, cultură
	Expert educație muzicală
	1
	20
	840

	3
	4.1 Educație prin sport, muzică, cultură
	Expert cultură
	1
	20
	840

	4
	5.1 Sprijin acordat părinților și cadrelor didactice
	Expert consiliere părinți
	2
	20
	1.680

	5
	5.3 Formarea și dezvoltarea abilităților personale, emoționale și sociale
	Expert ateliere de vară ( outdoor)
	2
	20
	320

	6
	6.1 Managementul contractului de finanțare
	Expert manager proiect
	1
	24
	1.008

	7
	6.1 Managementul contractului de finanțare
	Responsabil financiar
	1
	24
	504

	8
	6.1 Managementul contractului de finanțare
	Responsabil achiziții
	1
	18
	756



Conform  OM nr.6693/23.09.2024 privind aprobarea Procedurii Operaționale Cadru privind înființarea posturilor în afara organigramei și selecția experților din cadrul echipelor de proiecte finanțate din fonduri europene nerambursabile în care instituția subordonată Ministerului Educației este beneficiar sau partener,  în procesul de recrutare și  selecție a experților în cadrul proiectelor cu finanțare externă nerambursabilă vor fi evaluați candidații care corespund cumulativ condițiilor generale și termenilor  de referință pentru participare mai jos menționate. 

[bookmark: _3yw45yukxh69][bookmark: _cv531a4nxy1l]III.CONDITȚII GENERALE:
Expertul:
a) are cetățenie română/cetățenie a altor state membre ale Uniunii Europene sau a statelor aparținând Spațiului Economic European cu reședința în România;
b) are capacitate de exercițiu deplină;
c) îndeplinește condițiile de studii superioare de lungă durată absolvite cu diplomă de licență sau echivalentă;
d) are cel puțin 1 an experiență în domeniul în care își va depune candidatura;
e) nu a  fost condamnat definitiv pentru săvârșirea unei infractiuni contra umanității, contra statului ori contra autorității, de serviciu sau în legătură cu serviciul, care împiedică înfăptuirea justiției, de fals ori a unor fapte de corupție sau a unei infracțiuni săvârșite cu intenție, care l-ar face/care ar face-o incompatibilă cu exercitarea funcției, excepția ssituației în care a intervenit reabilitarea;
f) îndeplinește alte condiții generale în funcție de specificul proiectului.

IV. TERMENII DE REFERINȚĂ PENTRU POSTURILE SCOASE LA CONCURS
a) Denumire expert:EXPERT EDUCAȚIE SPORTIVĂ
b) Număr posturi vacante: 1
c) Perioada estimată pentru derularea activității: 20 luni/840 h
d) Denumirea activităților/subactivităților conform cererii de finanțare: 4.1 Educație prin sport, muzică, cultură
e) Scopul principal al postului și atribuțiilor acestuia:
- Organizează și desfășoară activități sportive adaptate nevoilor copiilor și tinerilor cu CES;
- Promovează incluziunea prin mișcare și dezvoltă programe motrice personalizate;
- Colaborează cu echipa multidisciplinară pentru integrarea activităților sportive în planul educațional și monitorizează progresul participanților, contribuind la dezvoltarea abilităților fizice, sociale și emoționale ale acestora.

a) Denumire expert:EXPERT EDUCAȚIE MUZICALĂ
b) Număr posturi vacante: 1
c) Perioada estimată pentru derularea activității: 20 luni/840 h
d) Denumirea activităților/subactivităților conform cererii de finanțare: 4.1 Educație prin sport, muzică, cultură
e) Scopul principal al postului și atribuțiilor acestuia:
- Organizează și desfășoară activități muzicale adaptate copiilor și tinerilor cu CES, utilizând muzica ca instrument de expresie, stimulare cognitivă și incluziune;
-  Elaborează programe interactive, dezvoltă abilități artistice și sociale și contribuie la creșterea stimei de sine a participanților;
-  Colaborează cu echipa proiectului pentru integrarea muzicii în activitățile educaționale și recreative. 

a) Denumire expert:EXPERT CULTURĂ
b) Număr posturi vacante: 1
c) Perioada estimată pentru derularea activității: 20 luni/840 h
d) Denumirea activităților/subactivităților conform cererii de finanțare: 4.1 Educație prin sport, muzică, cultură
e) Scopul principal al postului și atribuțiilor acestuia:
- Planifică, organizează și desfășoară activități creative și culturale adaptate copiilor și tinerilor cu CES, promovând participarea activă și dezvoltarea personală;
-  Utilizează mijloace artistice, jocuri de rol, povestiri și ateliere tematice pentru a stimula expresia emoțională și integrarea socială;
-  Colaborează cu echipa multidisciplinară pentru corelarea activităților cu nevoile educaționale ale grupului țintă.

a) Denumire expert:EXPERT CONSILIERE PĂRINȚI
b) Număr posturi vacante: 2
c) Perioada estimată pentru derularea activității: 20 luni/ 840 h/expert
d) Denumirea activităților/subactivităților conform cererii de finanțare: 5.1 Sprijin acordat părinților și cadrelor didactice
e) Scopul principal al postului și atribuțiilor acestuia:
- Oferă sprijin părinților și tutorilor copiilor cu cES prin sesiuni individuale și de grup, axate pe dezvoltarea competențelor parentale gestionarea eficientă a relației părinte–copil;
- Facilitează comunicarea între familie și școală, contribuie la implicarea activă a părinților în educația copiilor și susțin adaptarea acestora la nevoile specifice ale beneficiarilor, promovând echilibrul emoțional și incluziunea familială.

a) Denumire expert:EXPERT ATELIERE DE VARĂ ( OUTDOOR)
b) Număr posturi vacante: 2
c) Perioada estimată pentru derularea activității: 20 luni/160 h/expert
d) Denumirea activităților/subactivităților conform cererii de finanțare: 5.3 Formarea și dezvoltarea abilităților personale, emoționale și sociale
e) Scopul principal al postului și atribuțiilor acestuia:
- Organizează și coordonează activități recreative și educative în aer liber, adaptate copiilor și tinerilor cu CES;
- Creează contexte de socializare, dezvoltare personală și explorare prin joc, mișcare și activități creative;
- Asigură siguranța participanților, stimulează implicarea activă și colaborează cu echipa multidisciplinară pentru integrarea obiectivelor educaționale în activitățile outdoor.

a) Denumire expert:EXPERT MANAGER PROIECT
b) Număr posturi vacante: 1
c) Perioada estimată pentru derularea activității: 24 luni/1008 h
d) Denumirea activităților/subactivităților conform cererii de finanțare: 6.1 Managementul contractului de finanțare
e) Scopul principal al postului și atribuțiilor acestuia:
- Coordonează întreaga implementare, supraveghează realizarea activităților și asigură respectarea calendarului și a bugetului;
-   Asigură comunicarea cu autoritatea finanțatoare;
-   Gestionează eventualele acte adiționale/notificări;
-   Verifică și aprobă depunerea cererilor de prefinanțare/plată/rambursare 



a) Denumire expert:RESPONSABIL FINANCIAR
b) Număr posturi vacante: 1
c) Perioada estimată pentru derularea activității: 24 luni/504 h
d) Denumirea activităților/subactivităților conform cererii de finanțare: 6.1 Managementul contractului de finanțare
e) Scopul principal al postului și atribuțiilor acestuia:
- Monitorizează și administrează bugetul proiectului;
- Gestionează fluxurile financiare;
- Întocmește rapoartele financiare, cererile de prefinanțare/plată/rambursare.

a) Denumire expert:RESPONSABIL ACHIZIȚII
b) Număr posturi vacante: 1
c) Perioada estimată pentru derularea activității: 18 luni/756 h
d) Denumirea activităților/subactivităților conform cererii de finanțare: 6.1 Managementul contractului de finanțare
e) Scopul principal al postului și atribuțiilor acestuia:
- Gestionează procesul de achiziții publice pentru toate activitățile derulate de ISJ, asigurând respectarea legislației;
-  Urmărește îndeplinirea contractelor de furnizare și prestare servicii, conform documentațiilor publicate și caietelor de sarcini.

[bookmark: _33zomhmae01a]V. DESCRIEREA PROCESULUI DE SELECȚIE
Procesul de selecție constă în următoarele etape:
1. Depunerea dosarelor de candidatură: Candidații vor depune un dosar de candidatură care va conține CV-ul (format Europass), copii ale diplomelor de studii, documente doveditoare ale experienței relevante și o scrisoare de intenție.
2. Verificarea administrativă a dosarelor: Comisia de selecție va verifica conformitatea dosarelor și îndeplinirea condițiilor minime.
3. Evaluarea dosarelor: Dosarele conforme din punct de vedere administrativ vor fi punctate de comisie pe baza criteriilor stabilite.
4. Interviu (dacă este cazul): Candidații cu cele mai mari punctaje pot fi invitați la un interviu.
5. Publicarea rezultatelor: Rezultatele finale vor fi afișate la sediul Inspectoratului Școlar Județean Călărași.

V. DOSARUL DE CONCURS

 În conformitate cu prevederile Cererii de finanțare și ale OM nr. 6693/23.09.2024 privind aprobarea Procedurii Operaționale Cadru privind înființarea posturilor în afara organigramei și selecția experților din cadrul echipelor de proiecte finanțate din fonduri europene nerambursabile în care instituția este beneficiar, dosarul de înscriere la concurs va conține următoarele documente:
a) Cererea de înscriere ( Anexa 1 la anunțul de selecție);
b) Scrisoare de intenție;
c) Copia actului de identitate sau orice alt document care atestă identitatea, potrivit legii, după caz (semnată de candidat);
d) Copiile documentelor care atestă nivelul studiilor;
e) Alte acte doveditoare privind experiența/expertiza, calificările specifice aferente poziției;
f) CV format Europass, datat si semnat pe fiecare pagina ( CV-ul trebuie să conțină obligatoriu date de contact valide, adresa de e-mail și număr de telefon);
g) Cazierul judiciar sau o declarație pe propria răspundere că nu are antecedente penale ( candidatul declarat admis la selecția dosarelor, care a depus la înscriere o declarație pe propria răspundere că nu are antecedente penale, are obligația de a completa dosarul de concurs cu originalul cazierului judiciar, cel mai târziu până la data primei probe a concursului);
h) Adeverința medicală care să ateste starea de sănătate corespunzătoaree, eliberată cu cel mult șase luni anterior derulării concursului de către medicul de familie al candidatului sau de către unitățile sanitare abilitate;
Documentele doveditoare ale studiilor și experienței/expertizei declarate în CV ( copii ale diplomelor de studii, adeverințe de lucru, alte documente doveditoare) se prezintă însoțite de documentele originale în original și se depun certificate pentru ”Conformitate cu originalul”.
Dosarul va avea opis, semnat de candidat și cu toate paginile numerotate.
Lipsa oricărui document dintre cele enumerate mai sus, inclusiv a opisului și a numerotării paginilor va duce la respingerea dosarului.
În evaluarea calitativă a dosarelor se acordă punctaj modului în care elementele constitutive ale dosarului răspund/susțin, concis, cerințele/competențele și condițiile specifice menționate în anunțul de selecție.

VI. BIBLIOGRAFIE
- Ghidul Solicitantului Condiții Specifice „ Incluziunea copiilor și tinerilor cu cerințe educaționale speciale

VII. MODALITATEA DE DEPUNERE A CANDIDATURII
            Candidații vor depune documentele la sediul beneficiarului din str.Sloboziei, nr.28, Călărași, jud. Călărași.
            Candidaturile transmise după data limită indicată în anunțul de selecție, precum și cele incomplete vor fi respinse.

VIII. PROBELE SELECȚIEI:
      Selecția constă în parcurgerea a două etape, astfel:
a) Proba eliminatorie: verificarea eligibilității administrative a dosarelor;
Lista candidaților declarați admiși/respinși în această etapă este publicată la sediul din str.Sloboziei, nr.28, Călărași, jud. Călărași.  Eventualele contestații vor fi depuse la sediul din str.Sloboziei, nr.28, Călărași, jud. Călărași în termen de 24 ore de la data publicării rezultatelor acestei etape, sub sancțiunea decăderii din acest drept. Comunicarea rezultatelor la contestațiile depuse se face prin afișare la sediul din str.Sloboziei, nr.28, Călărași, jud. Călărași, în termen de 1 zi lucrătoare de la soluționarea contestațiilor.
Tabelele cu rezultatele publicate pentru fiecare etapă din calendarul selecției vor conține pentru fiecare candidat, în locul numelui și prenumelui său, o modalitate de codificare aferentă dosarului său depus ( numărul de înregistrare a dosarului depus în vederea candidaturii pentru ocuparea unei funcții de expert, in cadrul proiectului). Această modalitate de codificare îi va fi transmisă candidatului, spre știință și va reprezenta referința pentru candidat până la finalizarea selecției.
Candidații declarați admiși la această probă vor participa la interviu.
b) Interviu.
Interviul nu se contestă.
Ca urmare a desfășurării probelor de evaluare, comisia va stabili clasamentul candidaților în ordinea descrescătoare a mediei notelor acordate. Candidații vor fi declarați admiși în ordinea descrescătoare a punctajului, în limita numărului de posturi din anunțul de selecție.
Candidații care îndeplinesc baremul minim pentru selecție, dar nu sunt în lista celor declarați admiși, vor constitui corpul de rezervă pentru poziția respectivă pe toată durata derulării activității, cu condiția îndeplinirii unui punctaj minim de 50 de puncte la evaluarea dosarului de cadidatură.

IX. CALENDARUL DE DESFĂȘURARE AL CONCURSULUI

	Perioada
	Activitatea

	06.04.2026
	Afișarea anunțului

	06.04.2026 - 20.04.2026, ora 12:00
	Depunerea dosarelor de candidatură

	21.04.2026
	Realizarea evaluării dosarelor

	21.04.2026
	Afișarea rezultatelor selecției în urma evaluării dosarelor

	21.04.2026-22.04.2026 ( 24 de ore de la publicarea rezultatelor preliminarii)
	Depunerea eventualelor contestații

	23.04.2026
	Soluționarea eventualelor contestații

	23.04.2026
	Afișarea rezultatelor contestației

	24.04.2026
	Interviul

	24.04.2026
	Afișarea rezultatelor în urma interviului

	24.04.2026
	Afișarea rezultatelor finale



Calendarul de mai sus are caracter orientativ și poate suferi modificări în funcție de numărul de candidaturi primite.
Persoană de contact: Moisescu Olimpiu Manuel, e-mail:olimpiu_moisescu@yahoo.com 
Data: 06.04.2026

Semnătura,

